cometadata/datacite-titles-descriptions-related-identifiers huggingface dataset:
DOI: 10.14457/tu.the.2017.562
title: โมเดลธุรกิจที่มีผลต่อการเลือกใช้แอปพลิเคชันฟังเพลงแบบสตรีมมิ่ง JOOX ของประชากรในเขตกรุงเทพมหานครและเขตปริมณฑล

description: ณ ปัจจุบันนี้ปฏิเสธไม่ได้เลยว่าอินเตอร์เน็ตเข้ามามีบทบาทในชีวิตประจำวันของมนุษย์ซึ่งปัจจุบันคาดการณว่ามีผู้ใช้อินเตอร์เน็ตในประเทศไทยกว่า 57 ล้านคนในปี พ.ศ. 2561 ประกอบกับราคาสมาร์ทโฟนมีราคาถูกลง บริการฟรีอินเตอร์เน็ตตามสถานที่ต่างๆ ทำให้มีผู้ใช้สมาร์ทโฟนเพิ่มขึ้น และคนไทยนิยมใช้อินเตอร์เน็ตเพื่อความบันเทิงเป็นหลักไม่ว่าจะเป็น เล่นสื่อสังคมออนไลน์ (Social Media) เช่น Facebook Line YouTube และอีกหนึ่งกิจกรรมคือฟังเพลงแบบสตรีมมิ่ง ซึ่งปัจจุบันแอปพลิเคชัน JOOX เข้ามาเปิดตัวในประเทศไทยได้ไม่นาน แต่มีส่วนแบ่งตลาดสูงสุดและเพิ่มขึ้นอย่างต่อเนื่อง แสดงให้เห็นโอกาสการเติบโตของตลาดฟังเพลงแบบสตรีมมิ่งและแอปพลิเคชัน JOOX ได้เป็นอย่างดี          งานวิจัยนี้มีวัตถุประสงค์เพื่อเพื่อศึกษาโมเดลธุรกิจที่มีผลต่อการเลือกใช้แอปพลิเคชันฟังเพลงแบบสตรีมมิ่ง JOOX ของประชากรในเขตกรุงเทพมหานครและเขตปริมณฑลได้แก่ ปัจจัยด้านปัจจัยด้านผลิตภัณฑ์และฟีเจอร์ (Product & Feature) ปัจจัยด้านราคา (Price) ปัจจัยด้านช่องทางการเข้าใช้แอปพลิเคชัน(Place) ปัจจัยด้านการส่งเสริมการตลาด ปัจจัยด้านกายภาพและกระบวนการ (Physical Evidence & process) รวมถึงศึกษาปัจจัยทางด้านบุคคลที่มีผลต่อการเลือกใช้แอปพลิเคชันฟังเพลงแบบสตรีมมิ่ง JOOX ของประชากรในเขตกรุงเทพมหานครและเขตปริมณฑลได้แก่ เพศ อายุ สถานภาพ ระดับการศึกษา รายได้ต่อเดือน อาชีพ รวมไปถึงประเภทและแนวเพลงที่ฟังเพื่อเป็นข้อมูลประกอบการตัดสินใจและใช้เป็นแนวทางในการปรับปรุง พัฒนากลยุทธ์ทางด้านการตลาดของบริษัทและตอบสนองกับความต้องการของผู้บริโภคได้อย่างแท้จริง โดยประชากรที่ใช้ทำการศึกษาคือ ผู้ฟังแอปพลิเคชัน JOOX ในเขตกรุงเทพและปริมณฑล โดยทำการสำรวจและเก็บข้อมูลผ่านแบบสอบถามจำนวน 405 ชุด           ผลวิจัยพบว่า ผู้ตอบแบบสอบถามให้ความสำคัญกับกลยุทธ์การพัฒนาแอปพลิเคชัน JOOX มากทุกด้านได้แก่ ปัจจัยด้านผลิตภัณฑ์และฟีเจอร์ ปัจจัยด้านราคา ปัจจัยด้านช่องทางการเข้าใช้แอปพลิเคชัน ปัจจัยด้านการส่งเสริมการตลาด และปัจจัยลักษณะทางกายภาพและกระบวนการ สำหรับในส่วนของปัจจัยด้านบุคคลพบว่าปัจจัยด้านอายุ ระดับการศึกษา รายได้ อาชีพ ประเภทของเพลงที่ฟังและแนวเพลงที่ฟังที่แตกต่างกันให้ความสำคัญกับกลยุทธ์การพัฒนาแอปพลิเคชัน JOOX แตกต่างกัน
DOI: 10.14457/tu.the.2017.563
title: ปัจจัยที่ส่งผลต่อความพึงพอใจในการใช้บริการพร้อมเพย์ ในเขตกรุงเทพมหานครและปริมณฑล

description: งานวิจัยนี้มีวัตถุประสงค์เพื่อศึกษาเกี่ยวกับปัจจัยที่มีอิทธิพลต่อความพึงพอใจในการใช้ บริการพร้อมเพย์ ในเขตกรุงเทพมหานคร และปริมณฑล โดยมีขอบเขตงานวิจัยและประชากรกลุ่มเป้าหมาย คือ ผู้ที่ใช้บริการพร้อมเพย์ ในเขตกรุงเทพมหานครและปริมณฑล โดยใช้วิธีการเก็บรวบรวมข้อมูลจากกลุ่มตัวอย่างแบบเฉพาะเจาะจง ตั้งแต่วันที่ 1-15 กุมภาพันธ์ 2561 โดยใช้แบบสอบถามออนไลน์ มีกลุ่มตัวอย่าง 400 คน สำหรับสมมติฐานในงานวิจัยนี้ ครอบคลุมปัจจัยด้านส่วนประสมทางการตลาด (7P’s) ซึ่งประกอบด้วย ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านลักษณะทางกายภาพ ปัจจัยด้านกระบวนการ และปัจจัยด้านประชากรศาสตร์ ได้แก่ อายุ ระดับการศึกษา อาชีพและรายได้เฉลี่ยต่อเดือน โดยตั้งสมมติฐานว่าปัจจัยดังกล่าวข้างต้น มีผลต่อความพึงพอใจในการใช้ บริการพร้อมเพย์ผลการวิจัยในครั้งนี้ พบว่า ปัจจัยที่มีผลต่อความพึงพอใจในการใช้บริการพร้อมเพย์ ในเขตกรุงเทพมหานครและปริมณฑล มีเพียง 2 ปัจจัย คือ ปัจจัยด้านกระบวนการ ความปลอดภัยลักษณะทางกายภาพ และปัจจัยด้านความหลากหลายของบริการ และการส่งเสริมการตลาด เนื่องจาก รูปแบบและกระบวนการทำงานของพร้อมเพย์ที่ ใช้งานง่าย สะดวก รวดเร็วและปลอดภัย สอดคล้องกับวิถีการใช้ชีวิตของคนในยุคปัจจุบัน ที่คุ้นเคยกับเทคโนโลยีใหม่ๆและนิยมการใช้บริการธุรกรรมต่างๆผ่านระบบอินเทอร์เน็ต ที่สามารถใช้งานได้ทุกที่ ทุกเวลา การส่งเสริมทางการตลาดผ่านสื่อที่หลากหลาย นอกจากจะช่วยดึงดูดผู้ใช้บริการ และยังเน้นย้ำถึงความสะดวกในการลงทะเบียน และใช้งานอีกด้วยในส่วนของลักษณะประชากรศาสตร์พบว่า อายุ อาชีพ ระดับการศึกษา และรายได้เฉลี่ยต่อเดือน มีผลต่อความพึงพอใจในการใช้บริการพร้อมเพย์ ในเขตกรุงเทพมหานครและปริมณฑลที่แตกต่างกัน โดยผู้ที่มีอายุไม่เกิน 30 ปี จะมีความพึงพอใจในการใช้บริการพร้อมเพย์มากกว่าผู้ที่มีอายุตั้งแต่ 31 ปีขึ้นไป และผู้ที่มีระดับการศึกษาต่ำกว่าปริญญาตรี จะมีความพึงพอใจในการใช้บริการพร้อมเพย์มากกว่าผู้ที่มีระดับการศึกษาระดับปริญญาตรี และระดับปริญญาโทหรือสูงกว่า ในส่วนของผู้ที่มีอาชีพพนักงานบริษัทเอกชน จะมีความพึงพอใจในการใช้บริการพร้อมเพย์ต่ำกว่าผู้ที่มีอาชีพข้าราชการ/รัฐวิสาหกิจ และผู้ที่ไม่ได้รับเงินประจำ เช่น ธุรกิจส่วนตัว อาชีพอิสระ นักศึกษา แม่บ้าน เป็นต้น ส่วนผู้ที่มีรายได้เฉลี่ยต่อเดือนไม่เกิน 30,000 บาท จะมีความพึงพอใจในการใช้บริการพร้อมเพย์มากกว่าผู้ที่มีรายได้เฉลี่ยต่อเดือนมากกว่า 50,000 บาทขึ้นไปผู้วิจัยคาดว่า ประโยชน์ที่จะได้รับจากการศึกษางานวิจัยในครั้งนี้ คือ ผู้ที่เกี่ยวข้องกับการให้บริการระบบพร้อมเพย์ อาทิเช่น ธนาคารพาณิชย์ ธนาคารแห่งชาติ และคณะผู้จัดทำโครงการ National e-Payment ได้ทราบถึงความพึงพอใจของผู้ใช้บริการ เพื่อนำเอาปัญหาไปปรับปรุงและพัฒนาระบบพร้อมเพย์ ให้ระบบมีประสิทธิภาพ และสอดคล้องต่อความต้องการของผู้บริโภคให้สูงขึ้นในอนาคต
DOI: 10.14457/tu.the.2017.564
title: ปัจจัย 7Ps กับความพึงพอใจในการใช้บริการบริษัท ซุปเปอร์ริช (ไทยแลนด์) จำกัด (สัญลักษณ์สีเขียว)

description: ปัจจุบันการปริวรรตเงินตราของประเทศไทยมีความก้าวหน้ามาก ประชาชนมีความรู้ความเข้าใจในการแลกเปลี่ยนเงินตราต่างประเทศ และมีประสบการณ์มากขึ้น จากการที่คนไทยนิยมเดินทางไปท่องเที่ยวต่างประเทศและติดต่อธุรกิจมากขึ้น ซึ่งตัวเลขของนักท่องเที่ยวไทยไปท่องเที่ยวต่างประเทศมีแนวโน้มมากขึ้นทุกปี ทำให้ธุรกิจที่เกี่ยวข้องกับการแลกเปลี่ยนเงินตราต่างประเทศมีบทบาท และมีความสำคัญเพิ่มขึ้น โดยการให้บริการแลกเปลี่ยนเงินตราต่างประเทศมีหลากหลายรูปแบบ ซึ่งอยู่ในรูปของสถาบันการเงิน ธนาคารพาณิชย์ต่างๆ และบุคคลรับอนุญาตแลกเปลี่ยนเงินตราต่างประเทศ ซึ่งบริษัท ซุปเปอร์ริช (ไทยแลนด์) จำกัด (สัญลักษณ์สีเขียว) เป็นหนึ่งในบุคคลรับอนุญาตที่ให้บริการและเป็นหนึ่งในรายใหญ่ของตลาดแลกเปลี่ยนเงินตราต่างประเทศสำหรับรายย่อย งานวิจัยฉบับนี้จึงมีวัตถุประสงค์เพื่อศึกษาปัจจัยที่มีผลต่อความพึงพอใจในการใช้บริการบริษัท ซุปเปอร์ริช (ไทยแลนด์) จำกัด (สัญลักษณ์สีเขียว) โดยใช้ปัจจัยส่วนประสมทางการตลาด (7Ps) และปัจจัยลักษณะทางประชากรศาสตร์ ด้านระดับการศึกษา และรายได้ต่อเดือน   เป็นตัวแปรอิสระ ศึกษาเพื่อหาปัจจัยที่ส่งผลต่อความพึงพอใจในการใช้บริการบริษัท ซุปเปอร์ริช (ไทยแลนด์) จำกัด (สัญลักษณ์สีเขียว) เมื่อได้ผลจากการวิจัยแล้ว คาดว่าจะสามารถนำไปพัฒนาปรับปรุงการให้บริการและ สามารถสร้างลักษณะการบริการที่ทำให้ผู้ใช้บริการพึงพอใจในการใช้บริการมากขึ้น โดยงานวิจัยนี้ได้ศึกษาจากประชากรที่ใช้บริการบริษัท ซุปเปอร์ริช (ไทยแลนด์) จำกัด (สัญลักษณ์สีเขียว) โดยได้รับแบบสอบถามตอบกลับที่ครบสมบูรณ์จำนวนทั้งสิ้น 394 ชุดในการศึกษาวิจัยครั้งนี้จากกรอบการวิจัยพบว่าปัจจัยที่ส่งผลต่อความพึงพอใจในการใช้บริการบริษัท ซุปเปอร์ริช (ไทยแลนด์) จำกัด (สัญลักษณ์สีเขียว) หลังจากจัดกลุ่มปัจจัยที่ได้จากการวิเคราะห์ปัจจัย นั้นมีด้วยกัน 4 ปัจจัย โดยเรียงลำดับตามอิทธิพลที่ส่งผลต่อความพึงพอใจจากมากไปน้อย คือ ปัจจัยด้านความหลากหลายของสกุลเงินและความเหมาะสมของกระบวนการให้บริการ ปัจจัยด้านบุคลากรหรือพนักงาน ปัจจัยด้านอัตราแลกเปลี่ยนและปัจจัยด้านสถานที่และการนำเสนอลักษณะทางกายภาพ ส่วนปัจจัยด้านการประชาสัมพันธ์และการส่งเสริมทางการตลาด ปัจจัยด้านการเข้าถึงการให้บริการ ปัจจัยด้านรูปแบบ คุณภาพและความปลอดภัยในการให้บริการ  และปัจจัยด้านความน่าเชื่อถือและความโดดเด่นของแบรนด์  ไม่มีผลต่อความพึงพอใจในการใช้บริการบริษัทซุปเปอร์ริช (ไทยแลนด์) จำกัด (สัญลักษณ์สีเขียว) ในส่วนของลักษณะประชากรศาสตร์ พบว่า ระดับการศึกษาที่แตกต่างกัน มีอิทธิพลต่อความพึงพอใจในการใช้บริการบริษัทซุปเปอร์ริช (ไทยแลนด์) จำกัด (สัญลักษณ์สีเขียว) แตกต่างกัน และรายได้เฉลี่ยต่อเดือนที่แตกต่างกัน มีผลต่อความพึงพอใจในการใช้บริการบริษัทซุปเปอร์ริช (ไทยแลนด์) จำกัด (สัญลักษณ์สีเขียว) แตกต่างกัน ซึ่งกลุ่มตัวอย่างที่มีระดับการศึกษาสูง และรายได้เฉลี่ยต่อเดือนในระดับมากกว่า 60,000 บาทขึ้นไป มีความพึงพอใจน้อยกว่ากลุ่มตัวอย่างที่มีรายได้เฉลี่ยต่อเดือนต่ำกว่า 45,000 บาท อย่างมีนัยสำคัญ
DOI: 10.14457/tu.the.2017.565
title: มูลค่างานคงเหลือส่งผลอย่างไรต่ออัตราผลตอบแทนจากหลักทรัพย์ของบริษัทในกลุ่มรับเหมาก่อสร้างที่จดทะเบียนในตลาดหลักทรัพย์แห่งประเทศไทย

description: งานวิจัยนี้มุ่งศึกษาข้อมูลของมูลค่างานคงเหลือ (Backlog) และความสัมพันธ์ระหว่างมูลค่างานคงเหลือ (Backlog) กับอัตราผลตอบแทน (Rate of Return) ของหลักทรัพย์บริษัทในกลุ่มรับเหมาก่อสร้างที่จดทะเบียนในตลาดหลักทรัพย์แห่งประเทศไทย โดยใช้กลุ่มตัวอย่างเป็นบริษัทรับเหมาก่อสร้างที่จดทะเบียนในตลาดหลักทรัพย์แห่งประเทศไทยจำนวน 19 บริษัท เก็บข้อมูลเป็นรายไตรมาสย้อนหลัง 5 ปี ตั้งแต่ไตรมาสที่ 1 ของปีพ.ศ.2556 จนถึงไตรมาสที่ 4 ปีพ.ศ.2560 จำนวน 20 ไตรมาส มูลค่างานคงเหลือคือมูลค่างานตามสัญญาที่บริษัทรับเหมาก่อสร้างประมูลได้และเซ็นสัญญารับเข้ามาดำเนินการแต่ยังส่งมอบไม่หมด เป็นตัวเลขที่ถูกหยิบยกมาพูดถึงในการวิเคราะห์หลักทรัพย์กลุ่มธุรกิจรับเหมาก่อสร้างทั่วโลก ถูกมองว่ามีความสัมพันธ์กับรายได้ของบริษัทเพราะเป็นรายได้ที่รอการรับรู้ ผลการวิจัยพบว่าข้อมูลมูลค่างานคงเหลือ (Backlog) ของบริษัทที่สูงที่สุด 3 อันดับแรกเป็นบริษัทที่ให้บริการรับเหมาก่อสร้างโครงสร้างพื้นฐานขนาดใหญ่ แต่กำไรต่อหุ้นกลับไม่ได้สูงตามมูลค่างานคงเหลือ ดังนั้นจึงสรุปได้ว่ามูลค่างานคงเหลือเพียงอย่างเดียวไม่สามารถถูกใช้เพื่อวิเคราะห์ความสามารถในการทำกำไรของบริษัทได้ ต้องใช้อัตราส่วนตัวอื่นมาวิเคราะห์ควบคู่กันการวิเคราะห์การถดถอยเชิงพหุระหว่างมูลค่างานคงเหลือ (Backlog) และอัตราผลตอบแทน (Rate of Return) พบว่าทั้งสองตัวแปรไม่มีความสัมพันธ์อย่างมีนัยสำคัญต่อกัน ด้วยสาเหตุที่ว่าการประมูลงานของบริษัทที่ก่อให้เกิดเป็นมูลค่างานคงเหลือนั้นอาจมีการประมูลในราคาที่ต่ำกว่าราคาที่ควรจะเป็น โดยมีอัตราส่วนทางการเงิน 2 ตัวที่มีความสัมพันธ์อย่างมีนัยสำคัญกับอัตราผลตอบแทนคือ อัตราส่วนราคาต่อมูลค่าทางบัญชี (PB) กับอัตราส่วนหนี้สินต่อส่วนของผู้ถือหุ้น (DE) แต่อย่างไรก็ดี มูลค่างานคงเหลือยังสามารถใช้เพื่อพยากรณ์อัตราผลตอบแทนร่วมกับอัตราส่วนทางการเงินตัวอื่นได้
DOI: 10.14457/tu.the.2014.212
title: การสอบบัญชีร่วม: ผลกระทบในมุมมองของผู้เชี่ยวชาญการบัญชีไทย

description: การค้นคว้าอิสระเรื่อง “การสอบบัญชีร่วม: ผลกระทบในมุมมองของผู้เชี่ยวชาญการบัญชีไทย” มีวัตถุประสงค์เพื่อศึกษาแนวคิดของการสอบบัญชีร่วม ซึ่งเป็นหนึ่งในแนวคิดที่ได้รับการเสนอว่าสามารถเพิ่มคุณภาพของงานสอบบัญชีได้ รวมถึงศึกษาถึงความพร้อม ปัญหาและอุปสรรคของแนวคิดนี้หากมีการนำแนวคิดดังกล่าวมาปรับใช้กับประเทศไทย เพื่อนำผลที่ได้จากการศึกษานี้ไปพัฒนาเป็นข้อเสนอแนะหรือแนวทางต่อผู้ที่มีหน้าที่กำกับดูแลต่อไปโดยการวิจัยนี้เป็นการวิจัยเชิงคุณภาพที่ใช้เทคนิคการวิจัยเชิงอนาคตแบบ EFR และเลือกผู้ให้สัมภาษณ์จากผู้สอบบัญชีรับอนุญาตที่มีประสบการณ์มากกว่า 10 ปี ผู้ให้สัมภาษณ์ส่วนใหญ่แสดงความเห็นว่า แม้ว่าแนวคิดนี้จะมีข้อดีแต่หากมองในมุมของประเทศไทยแนวคิดดังกล่าวยังไม่มีความเหมาะสม เนื่องด้วยข้อจำกัดในด้านคุณภาพของสำนักงานสอบบัญชี และด้านทรัพยากรบุคคล ผลจากการวิจัยครั้งนี้ยังสามารถสรุปเป็นข้อเสนอแนะต่อสภาวิชาชีพบัญชีฯ และผู้ที่มีหน้าที่ในการกำกับดูแล ได้ดังนี้ (1) ควรตระหนักถึงเรื่องของคุณภาพของสำนักงานสอบบัญชี และคุณภาพของงบการเงิน เนื่องจากเป็นประเด็นที่จะส่งผลกระทบต่อการทำงานของผู้สอบบัญชี (2) หากมีการปรับใช้กับประเทศไทย ควรมีการออกมาตรฐานหรือกฎเกณฑ์ให้ชัดเจน โดยเฉพาะในเรื่องของการแบ่งหน้าที่การทำงานหรือความรับผิดชอบ และ (3) สภาวิชาชีพบัญชีฯและผู้ที่มีหน้าที่กำกับดูแลควรเร่งผลักดันให้สำนักงานสอบบัญชีทุกแห่งปฏิบัติตามมาตรฐานการควบคุมคุณภาพฉบับที่ 1 (TSQC1) เพื่อใช้แก้ปัญหาในเรื่องของคุณภาพของสำนักงานสอบบัญชีที่ไม่ได้มาตรฐาน
DOI: 10.14457/tu.the.2014.213
title: ปัจจัยที่มีผลต่อการจำแนกประเภทและการติดฉลากสารเคมีที่เป็นระบบเดียวกันทั่วโลก (GHS) มาใช้ในสถานประกอบการ

description: ในประเทศไทยอันตรายจากสารเคมีเป็นสาเหตุให้เกิดการบาดเจ็บและเจ็บป่วยพนักงานโรงงานอุตสาหกรรมเป็นอันดับต้น ๆ ของสาเหตุการเกิดการบาดเจ็บ โดยอุบัติเหตุที่เกิดขึ้นจากการใช้สารเคมี ปี 2549 – 2553 มีจำนวน 705, 596, 466, 355 และ 408 ครั้ง ตามลำดับ (สำนักงานประกันสังคม, 2549 - 2553) ทางองค์การสหประชาชาติได้เล็งเห็นถึงความสำคัญของอันตรายที่เกิดจากสารเคมี    จึงได้จัดทำระบบการจำแนกประเภทและติดฉลากสารเคมีที่เป็นระบบเดียวกัน (GHS) ขึ้นเพื่อให้การจัดการสารเคมีมีประสิทธิภาพ รวมถึงพัฒนาให้เป็นระบบเดียวกันทั่วโลก วัตถุประสงค์ของการวิจัยในครั้งนี้เพื่อศึกษาหาปัจจัยที่มีอิทธิพลต่อการนำระบบ GHS เข้ามาใช้ และวิเคราะห์ถึงปัญหาและอุปสรรค ในการนำระบบสากลการจัดกลุ่มผลิตภัณฑ์เคมีและการติดฉลาก GHS ไปใช้ในสถานประกอบกิจการในเขตอุตสาหกรรมแห่งหนึ่ง การศึกษาวิจัยครั้งนี้เป็นการศึกษาแบบภาคตัดขวาง จำนวนผู้เข้าร่วมวิจัยเป็นผู้ปฏิบัติงานที่เกี่ยวข้องกับสารเคมีภายในเขตอุตสาหกรรมแห่งหนึ่ง มีจำนวน 141 คน จากจำนวนที่ส่งแบบสอบถามไปทั้งหมด 186 คน โดยใช้แบบสอบถามเป็นเครื่องมือในการเก็บข้อมูลและทำการวิเคราะห์ข้อมูลโดยใช้โปรแกรม SPSS ได้รับการรับรองด้านจริยธรรมการวิจัยในคนจากคณะอนุกรรมการจริยธรรมการวิจัยในคนมหาวิทยาลัยธรรมศาสตร์ โรงงานอุตสาหกรรมที่นำระบบ NFPA ไปใช้คิดเป็นร้อยละ 39 ระบบ EEC คิดเป็นร้อยละ 0.7 ระบบ GHS คิดเป็นร้อยละ 51.8 และไม่มีระบบจัดการสารเคมี คิดเป็นร้อยละ 8.5 ปัจจัยที่มีอิทธิพลต่อการนำระบบ GHS ไปใช้ ได้แก่ ความรู้ ความเข้าใจในระบบ การจำแนกประเภทและการติดฉลากสารเคมีที่เป็นระบบเดียวกันทั่วโลก (GHS) ของผู้ที่มีความเกี่ยวข้องกับการนำสารเคมีไปใช้    ระบบการจัดการสารเคมีเก่าที่ใช้ภายในโรงงานอุตสาหกรรมยังไม่ครอบคลุมทั้งในด้านการใช้ การจัดเก็บรวมถึงการขนส่ง และเพื่อช่วยลดอุบัติเหตุ ปัญหาด้านสุขภาพและด้านสิ่งแวดล้อมที่เกี่ยวข้องกับสารเคมี    ปัญหาและอุปสรรคสำหรับโรงงานอุตสาหกรรมที่ยังไม่นำระบบ GHS มาใช้ ในด้านบุคลากรยังไม่ได้รับการฝึกอบรมด้านระบบการจำแนกประเภทและการติดฉลากสารเคมีที่เป็นระบบเดียวกันทั่วโลก (GHS) (P-value = 0.034) และความถูกต้องของข้อมูลในการจัดทำระบบการจำแนกประเภทและการติดฉลากสารเคมีที่เป็นระบบเดียวกันทั่วโลก (GHS) (P-value = 0.027)  ปัญหาและอุปสรรคสำหรับโรงงานอุตสาหกรรมที่นำระบบ GHS มาใช้แล้ว ผู้บริหารให้แต่นโยบายแต่ไม่ให้ความร่วมมือการทำงานด้านสารเคมีเท่าที่ควร (P-value = 0.02) ระบบ GHS เป็นระบบการจัดการสารเคมีที่ดีระบบหนึ่ง แต่ผู้ที่รับผิดชอบในด้านสารเคมียังขาดทักษะการฝึกอบรมการให้ความรู้ส่งผลต่อวิธีการนำไปประยุกต์ใช้งาน การจัดการระบบ GHS จะมีความเข้มแข็งขึ้นต่อเมื่อได้รับการสนับสนุนที่ดีจากผู้บริหารระดับสูง
DOI: 10.14457/tu.the.2017.566
title: ปัจจัยที่ส่งผลต่อความพึงพอใจในการซื้อสินค้าผ่านแอปพลิเคชันอินสตาแกรม (Instagram)

description: ปัจจุบันความนิยมในการขายสินค้าออนไลน์เป็นสิ่งที่น่าจับตามองเป็นอย่างมากสำหรับบุคคลทั่วไป รวมถึงองค์กรขนาดใหญ่ เห็นได้ชัดว่าเกิดพ่อค้าแม่ค้าหน้าใหม่ในโลกออนไลน์เพิ่มขึ้นอย่างต่อเนื่อง เป็นผลมาจากในยุคสมัยนี้เราสามารถทำธุรกิจจากการขายของออนไลน์ได้ง่ายเมื่อเทียบกับการขายสินค้าออนไลน์ในสมัยก่อนที่ต้องสร้างเว็บไซต์ขึ้นมา ซึ่งมีขั้นตอนที่สลับซับซ้อนและใช้เวลานาน รูปแบบธุรกิจออนไลน์ที่มีแนวโน้มที่จะเติบโตก็คือ การทำธุรกิจผ่าน Social Commerce ซึ่งเป็นการขายสินค้าผ่าน Social Media หนึ่งใน Social Commerce ที่สร้างมูลค่าได้มหาศาลนั่นก็คือแอปพลิเคชัน อินสตาแกรม (Instagram) ซึ่งแต่เดิมเป็นเพียงแอปพลิเคชันถ่ายภาพและแต่งภาพบนสมาร์ทโฟน แต่วันนี้แอปพลิเคชัน อินสตาแกรม (Instagram) ถือได้ว่าเป็นช่องทางในการทำ “ธุรกิจออนไลน์” ที่คนส่วนใหญ่จะนึกถึงเป็นอันดับต้นๆ โดยปัจจุบันมีร้านค้าใน Instagram ที่ขายของในประเทศไทยมากกว่า 800,00 ร้านค้า ดังนั้นร้านค้าต่างๆ จึงจำเป็นที่จะต้องสร้างกลยุทธ์ทางการตลาดเพื่อสร้างความได้เปรียบทางการแข่งขันงานวิจัยนี้มีวัตถุประสงค์เพื่อศึกษาถึงปัจจัยที่ส่งผลต่อความพึงพอใจในการซื้อสินค้าผ่านแอปพลิเคชัน อินสตาแกรม (Instagram) โดยใช้ปัจจัยส่วนประสมทางการตลาดออนไลน์ 6 ด้าน ได้แก่ ปัจจัยด้านผลิตภัณฑ์ (Product) ปัจจัยด้านราคา (Price) ปัจจัยด้านช่องทางการจัดจำหน่าย (Place) ปัจจัยด้านการส่งเสริมการตลาด (Promotion) ปัจจัยด้านการให้บริการส่วนบุคคล (Personalization) และปัจจัยด้านการรักษาความเป็นส่วนตัว (Privacy) รวมถึงลักษณะทางประชากรศาสตร์ ได้แก่ อายุ ระดับการศึกษา และรายได้ เพื่อให้ผู้ประกอบการหรือผู้ที่กำลังสนใจในการทำธุรกิจออนไลน์ ได้ทราบถึงปัจจัยที่ส่งผลต่อความพึงพอใจในการซื้อสินค้าผ่านแอปพลิเคชัน อินสตาแกรม (Instagram) และนำข้อมูลไปวิเคราะห์เพื่อใช้ในการประกอบการตัดสินใจในการปรับปรุง พัฒนากลยุทธ์ทางการตลาดของธุรกิจให้สามารถตอบสนองความต้องการของลูกค้าได้อย่างมีประสิทธิภาพมากขึ้น โดยกลุ่มประชากรที่ใช้ในการทำการศึกษาครั้งนี้คือผู้ที่เคยซื้อสินค้าและบริการผ่านแอปพลิเคชัน อินสตาแกรม (Instagram) ซึ่งได้ทำการสำรวจข้อมูลผ่านแบบสอบถามที่มีความครบถ้วนสมบูรณ์จำนวนทั้งสิ้น 405 ชุดผลการวิจัยพบว่า ปัจจัยที่ส่งผลต่อความพึงพอใจในการซื้อสินค้าผ่านแอปพลิเคชัน อินสตาแกรม (Instagram) โดยลำดับตามอิทธิพลที่ส่งผลต่อความพึงพอใจจากมากไปน้อย ได้แก่ ปัจจัยด้านการให้บริการส่วนบุคคล และการรักษาความเป็นส่วนตัว และปัจจัยด้านผลิตภัณฑ์ ความสะดวกในการใช้งานและการให้บริการจัดส่งสินค้า เพียง 2 กลุ่มปัจจัยจากการจัดกลุ่มปัจจัยใหม่ทั้งสิ้น 5 กลุ่มปัจจัย สำหรับในส่วนของลักษณะทางประชากรศาสตร์ พบว่าผู้บริโภคที่มีอายุ ระดับการศึกษา และรายได้ที่แตกต่างกัน ส่งผลต่อความพึงพอใจในการซื้อสินค้าผ่านแอปพลิเคชัน อินสตาแกรม (Instagram) ไม่แตกต่างกัน
DOI: 10.14457/tu.the.2017.567
title: การศึกษาปัจจัยด้านประชากรศาสตร์ พฤติกรรมการลงทุน และแรงจูงใจที่มีผลต่ออัตราส่วนระหว่างเงินออมและเงินลงทุนในตลาดหลักทรัพย์แห่งประเทศไทยสำหรับนักศึกษาบริหารธุรกิจมหาบัณฑิต คณะพาณิชยศาสตร์และการบัญชี มหาวิทยาลัยธรรมศาสตร์

description: งานวิจัยนี้มีวัตถุประสงค์เพื่อให้สามารถนำผลวิจัยไปใช้ในการวิเคราะห์ วางแผน และปรับปรุงแก้ไขกลยุทธ์ทางการตลาดของกิจการที่เกี่ยวข้อง ซึ่งกลุ่มประชากรที่ศึกษาในครั้งนี้เป็นนักศึกษาบริหารธุรกิจมหาบัณฑิต คณะพาณิชยศาสตร์และการบัญชี มหาวิทยาลัยธรรมศาสตร์ โดยได้นำปัจจัยต่างๆ ได้แก่ ลักษณะประชากรศาสตร์ พฤติกรรมการลงทุน และแรงจูงใจในการลงทุน มาเป็นกรอบแนวความคิดในการศึกษาอัตราส่วนระหว่างเงินออมและเงินลงทุนในตลาดหลักทรัพย์แห่งประเทศไทยสำหรับนักศึกษาบริหารธุรกิจมหาบัณฑิต คณะพาณิชยศาสตร์และการบัญชี มหาวิทยาลัยธรรมศาสตร์และได้ทำการออกแบบวิธีการวิจัย ดำเนินการวิจัย และวิเคราะห์พร้อมทั้งสรุปผลการวิจัยที่เกิดขึ้นซึ่งผลการวิจัยพบว่า ปัจจัยด้านแรงจูงใจที่ส่งผลต่ออัตราส่วนระหว่างเงินออมและเงินลงทุนในตลาดหลักทรัพย์แห่งประเทศไทยสำหรับนักศึกษาบริหารธุรกิจมหาบัณฑิต คณะพาณิชยศาสตร์และการบัญชี มหาวิทยาลัยธรรมศาสตร์ มี 2 ตัวแปร ได้แก่ ความกล้าในการลงทุน   ปัจจัยด้านโอกาสในการสร้างชื่อเสียง ตามลำดับ ในส่วนของลักษณะประชากรศาสตร์พบว่า อายุ อาชีพ และรายได้ต่อเดือนที่แตกต่างกันส่งผลต่ออัตราส่วนระหว่างเงินออมและเงินลงทุนในตลาดหลักทรัพย์แห่งประเทศไทยสำหรับนักศึกษาบริหารธุรกิจมหาบัณฑิต คณะพาณิชยศาสตร์และการบัญชี มหาวิทยาลัยธรรมศาสตร์แตกต่างกัน ส่วนในเรื่องของพฤติกรรมการลงทุนพบว่า ปริมาณเงินที่ใช้ในการลงทุนแตกต่างกันส่งผลต่ออัตราส่วนระหว่างเงินออมและเงินลงทุนในตลาดหลักทรัพย์แห่งประเทศไทยสำหรับนักศึกษาบริหารธุรกิจมหาบัณฑิต คณะพาณิชยศาสตร์และการบัญชี มหาวิทยาลัยธรรมศาสตร์แตกต่างกัน
DOI: 10.14457/tu.the.2017.568
title: ปัจจัยที่มีผลต่อการเลือกซื้อประกันชีวิตของผู้บริโภคในเขตกรุงเทพมหานครและปริมณฑล

description: การทำประกันชีวิตเป็นเครื่องมือหนึ่งที่ช่วยลดความเสี่ยงในอนาคตเมื่อเกิดเหตุการณ์ที่ไม่คาดคิดในอนาคตที่ไม่สามารถประมาณการสิ่งที่จะเกิดในอนาคตได้ การทำประกันชีวิตมีประโยชน์หลายด้าน ได้แก่ การคุ้มครองผู้ทำประกันชีวิต ช่วยให้ผู้ทำประกันสามารถบริหารจัดการกับความเสี่ยงที่จะเกิดขึ้นกับชีวิตในอนาคตของผู้ทำประกันชีวิตหรือครอบครัวให้ดีขึ้น ทำให้สามารถลดภาระค่าใช้จ่ายทางการเงินที่จะเกิดขึ้นหากเกิดการสูญเสียกับผู้ทำประกันภัย การเพิ่มความมั่นคงทางการเงินให้กับผู้ทำประกันชีวิตและครอบครัว อีกทั้งยังเป็นเครื่องมือในการวางแผนการออมเงินและเป็นการลงทุนในระยะยาว ตลอดจนเป็นเครื่องมือในการวางแผนภาษีบุคคลธรรมดา การศึกษาเรื่องปัจจัยที่มีผลต่อการเลือกซื้อประกันชีวิตของผู้บริโภคในเขตกรุงเทพมหานครและปริมณฑล มีวัตถุประสงค์เพื่อสำรวจพฤติกรรมการเลือกซื้อประกันชีวิตของผู้บริโภค รวมทั้งศึกษาปัจจัยที่มีอิทธิพลต่อการตัดสินใจดังกล่าว ทั้งปัจจัยส่วนประสมทางการตลาด (7Ps) ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยลักษณะทางกายภาพ อีกทั้งยังศึกษาปัจจัยทางด้านประชากรศาสตร์ ได้แก่ เพศ อายุ อาชีพ รายได้ ระดับการศึกษา และสถานภาพ เพื่อเป็นข้อมูลให้แก่บริษัทประกันชีวิตไปใช้ในการพัฒนา ปรับปรุง แก้ไข เพิ่มเติมรายละเอียดของผลิตภัณฑ์ประกันชีวิตให้ตรงกับความต้องการของลูกค้าในการพิจารณาตัดสินใจซื้อประกันชีวิต รวมถึงการจัดกิจกรรมส่งเสริมทางการตลาดให้เหมาะสมกับความต้องการของผู้บริโภคต่อไป ทั้งนี้ ประชากรที่ทำการศึกษา คือ  ผู้บริโภคที่ได้ซื้อประกันชีวิต อย่างน้อย 1 ครั้งในช่วง 2 ปีที่ผ่านมา ซึ่งรวมถึงกรณีที่มีการจ่ายเบี้ยประกันแบบต่ออายุด้วย และเป็นผู้ที่อาศัยอยู่ในเขตกรุงเทพมหานครและปริมณฑล โดยทำการสำรวจและเก็บข้อมูลผ่านแบบสอบถามจำนวน 402 ชุดผลการวิจัย พบว่า ปัจจัยที่มีผลต่อการเลือกซื้อประกันชีวิตของผู้บริโภค ในเขตกรุงเทพมหานครและปริมณฑลของกลุ่มตัวอย่าง ประกอบด้วย 4 ปัจจัย เรียงลำดับจากมากไปน้อย ได้แก่ ปัจจัยด้านบุคคลและกระบวนการ ปัจจัยด้านผลิตภัณฑ์และราคา ปัจจัยด้านช่องทางการจัดจำหน่ายและการส่งเสริมการตลาด และปัจจัยด้านลักษณะทางกายภาพ สำหรับปัจจัยด้านประชากรศาสตร์ พบว่า สถานภาพ ระดับการศึกษา และรายได้ต่อเดือนที่แตกต่างกัน มีผลต่อการเลือกซื้อประกันชีวิตของผู้บริโภคในเขตกรุงเทพมหานครและปริมณฑลที่แตกต่างกัน อย่างไรก็ตาม เพศ อายุ อาชีพ ที่แตกต่างกัน ไม่มีผลต่อการเลือกซื้อประกันชีวิตของผู้บริโภค ในเขตกรุงเทพมหานครและปริมณฑลที่แตกต่างกัน
DOI: 10.14457/tu.the.2017.569
title: งานบริการให้คำปรึกษาธุรกิจบริหารทรัพย์สิน

description: งานวิจัยฉบับนี้ มีจุดประสงค์เพื่อศึกษา และให้คำปรึกษาธุรกิจบริหารทรัพย์สิน                 พร้อมทั้งศึกษาถึงสาเหตุที่มีอิทธิพลต่อการดำเนินกิจการของสมาคมบริหารทรัพย์สินแห่งประเทศไทย ซึ่งเดิมเป็นที่รู้จักในวงการอสังหาริมทรัพย์ด้านการบริหารทรัพย์สินมาช้านาน แต่ปัจจุบันกลับได้รับความนิยมน้อยลงกว่าแต่ก่อนจากการศึกษาปัญหาของการดำเนินกิจขององค์กรฯ พบว่า สามารถปัญหาที่ทำให้การดำเนินงานขององค์กรไม่มีประสิทธิภาพ สูญเสียทรัพยากรเกินจำเป็น และควรได้รับการปรับปรุงแก้ไข มีอยู่ 2 ปัญหาหลักๆ ได้แก่ การขาดทุนจากการดำเนินงาน และพนักงานปฏิบัติงานอย่างไม่เป็นระบบ ซึ่งปัญหาดังกล่าวได้รับการวิเคราะห์โดยใช้เครื่องมือ 5 Forces Model แผนภูมิก้างปลา (Fish Bone) เพื่อแสดงให้เห็นถึงสาเหตุที่ก่อให้เกิดปัญหาที่กล่าวมาในข้างต้น และลำดับความสำคัญของสาเหตุ   อันก่อให้เกิดความเสียหาย โดยใช้แผนภูมิพาเรโต้ (Pareto Diagram)ผลการวิเคราะห์พบว่า สาเหตุสำคัญอันจะก่อให้เกิดการขาดทุนจากการดำเนินงาน      ที่ส่งผลให้เกิดปัญหาถึงร้อยละ 59.56 คือ องค์กรต้องแบกรับปัญหาค่าเช่าสถานที่ที่สูง และได้รับรายรับจากกิจกรรมต่ำกว่าเป้าหมาย อีกสาเหตุหนึ่งคือ การทำงานของพนักงานที่ไม่เป็นระบบ พบว่ากว่าร้อยละ 51 ของสาเหตุที่ทำให้เกิดปัญหาดังกล่าว ได้แก่ ขอบเขตหน้าที่ในการทำงานไม่ชัดเจน และพนักงานขาดแรงจูงในในการทำงาน ซึ่งได้เสนอแนวทางปฏิบัติเพื่อขจัดปัญหาที่ก่อให้เกิดความเสียหาย ประหยัดเวลา ต้นทุน และเพิ่มคุณภาพของงาน โดยผู้ทำได้เปรียบเทียบประโยชน์ที่จะได้รับ และต้นทุนที่จะต้องเสียไป สำหรับแนวทางปฏิบัติเพื่อการควบคุมดังกล่าว เพื่อให้องค์กรสามารถ           นำคำแนะนำนี้ไปเป็นแนวทางไปใช้ปฏิบัติงานอย่างมีประสิทธิภาพตามเป้าหมายขององค์กรได้จริง
DOI: 10.14457/tu.the.2017.570
title: ปัจจัยที่ส่งผลต่อการตัดสินใจเกี่ยวกับการใช้บริการระบบพร้อมเพย์ของธนาคารกสิกรไทยในเขตกรุงเทพและปริมณฑล

description: ปัจจุบันเทคโนโลยีกำลังเข้ามาเปลี่ยนแปลงสิ่งต่างๆทั้งในชีวิตประจำวันและโลกธุรกิจอย่างรวดเร็ว ซึ่งสามารถดูได้จากแนวโน้มการการชำระเงินผ่านทางอิเล็กทรอนิกส์ที่เพิ่มมากขึ้น ทำให้หลายๆประเทศกำลังเข้าสู่สังคมไร้เงินสด (Cashless Society) เช่นเดียวกันประเทศไทยซึ่งได้รับการสนับสนุนจากภาครัฐในการส่งเสริมการทำธุรกรรมทางการเงินจากผ่านระบบอิเล็กทรอนิกส์ตามนโยบาย National E-payment โดยหนึ่งในโครงการที่ได้เริ่มดำเนินการแล้วคือ ระบบพร้อมเพย์ซึ่งเป็นระบบธุรกรรมทางการเงินที่เข้ามาช่วยลดต้นทุนค่าธรรมเนียมการโอนเงินให้ถูกลง พร้อมทั้งอำนวยความสะดวกแก่ประชาชนในการทำธุรกรรมมากยิ่งขึ้น แต่ปัจจุบันยังพบว่าระบบพร้อมเพย์ยังมีปัญหาการใช้งานอย่างต่อเนื่องและยังมีปริมาณการทำธุรกรรมผ่านระบบพร้อมเพย์น้อยมากเมื่อเทียบกับการทำธุรกรรมผ่านช่องทางอื่น ธนาคารกสิกรไทยซึ่งเป็นธนาคารพาณิชย์ขนาดใหญ่ ติดอันดับ 1 ใน 4 ของไทย และ มีส่วนแบ่งทางการตลาดอยู่ในลำดับต้นของประเทศมีการนำระบบพร้อมเพย์มาให้บริการเช่นเดียวกับธนาคารพาณิชย์อื่น ดังนั้นธนาคารกสิกรไทยจึงต้องตื่นตัวและปรับปรุงบริการให้ตรงกับความต้องการของลูกค้าและสามารถแข่งขันสู้กับคู่แข่งได้จึงเป็นสิ่งสำคัญอย่างยิ่งที่ธนาคารต้องให้ความสนใจงานวิจัยนี้ศึกษาถึงปัจจัยที่ส่งผลต่อการตัดสินใจเกี่ยวกับการใช้บริการระบบพร้อมเพย์ของธนาคารกสิกรไทยในเขตกรุงเทพและปริมณฑล โดยมีขอบเขตงานวิจัยและกลุ่มตัวอย่าง คือ ประชาชนคนไทยที่มีสัญชาติไทย ซึ่งเป็นผู้ใช้บริการธุรกรรมทางการเงินของธนาคารกสิกรไทยทั้งที่ใช้บริการพร้อมเพย์และไม่ได้ใช้บริการพร้อมเพย์ที่อาศัย ศึกษา หรือทำงานอยู่ในเขตพื้นที่กรุงเทพมหานครและปริมณฑล โดยผู้วิจัยคาดว่างานวิจัยนี้จะมีประโยชน์และมีส่วนช่วยธนาคารกสิกรไทย หรือผู้ที่เกี่ยวข้อง ให้สามารถนำผลการวิจัยดังกล่าวไปใช้เพื่อเป็นแนวทางในการพัฒนา หรือปรับปรุงการให้บริการธุรกรรมทางการเงินผ่านระบบพร้อมเพย์ให้ตรงกับความต้องการของผู้ใช้บริการได้มากยิ่งขึ้นจากผลของการวิจัยพบว่า ปัจจัยที่ส่งผลต่อความพึงพอใจเกี่ยวกับการตัดสินใจใช้บริการระบบพร้อมเพย์ของกลุ่มผู้ใช้บริการ ได้แก่ ปัจจัยด้านผลิตภัณฑ์ ราคา กระบวนการให้บริการ และความปลอดภัย ส่วนปัจจัยที่ส่งผลต่อความพึงพอใจเกี่ยวกับการตัดสินใจใช้บริการระบบพร้อมเพย์ของกลุ่มผู้ไม่ใช้บริการ ได้แก่ ปัจจัยด้านการส่งเสริมการตลาด พนักงาน/ผู้ให้บริการ และความปลอดภัย โดยจากผลการวิจัยจะเห็นได้ว่ากลุ่มตัวอย่างทั้งสองกลุ่มมองว่าปัจจัยด้านความปลอดภัยมากเป็นปัจจัยที่สำคัญที่สุด ซึ่งสามารถตั้งข้อสังเกตได้ว่าสาเหตุหลักที่คนยังไม่ใช้บริการระบบพร้อมเพย์หรือยังใช้งานน้อย เนื่องจากยังมีความกังวลในด้านความปลอดภัยของระบบพร้อมเพย์ หรือไม่เชื่อมั่นในระบบความปลอดภัยของธนาคารกสิกรไทย  ซึ่งสอดคล้องกับข้อมูลจากงานวิจัยที่พบว่ากลุ่มตัวอย่างที่ไม่ใช้งานระบบพร้อมเพย์ของธนาคารกสิกรไทยกว่าร้อยละ 37 โดยมีสาเหตุหลักมาจาก ไม่มั่นใจในความปลอดภัย และ รูปแบบการใช้งานผ่านเลขบัตรประชาชน และเบอร์โทรศัพท์มือถือแทนเลขที่บัญชี